b'\n_START_ARTICLE_\nJacques Loussier\n_START_SECTION_\nBakgrunn\n_START_PARAGRAPH_\nLoussier begynte \xc3\xa5 spille piano som ti\xc3\xa5ring. I timesvis spite han et preludium fra Notenb\xc3\xbcchlein f\xc3\xbcr Anna Magdalena Bach \xe2\x80\x93 \xc2\xabog da skjedde det; jeg pr\xc3\xb8vde ut sm\xc3\xa5 endringer, rundt om temaet.\xc2\xbb Denne egenartighet s\xc3\xa5 vel som den store kj\xc3\xa6rlighet til Bach tok Jacques Loussier med seg da han forlot f\xc3\xb8debyen for \xc3\xa5 studere videre._NEWLINE_Da han var 16 begynte han ved Conservatoire National de Musique, det nasjonale musikkonservatoriet i Paris under Yves Nat; der han ogs\xc3\xa5 begynte \xc3\xa5 komponere.\n_START_SECTION_\nKarriere\n_START_PARAGRAPH_\nI 1959 startet han trioen Play Bach sammen med Christian Garros og Pierre Michelot, hvor de brukte Johann Sebastian Bachs musikk som basis for jazzimprovisasjon, inkludert Goldbergvariasjonene. Trioen spilte sammen i 19 \xc3\xa5r og solgte seks millioner plater._NEWLINE_Etter at trioen br\xc3\xb8t opp trakk Loussier seg tilbake til sitt hjem i Provence hvor han startet platestudio. I tillegg til at han gjorde en del egne innspillinger i studioet, jobbet han ogs\xc3\xa5 med andre musikere, som Pink Floyd, Elton John, Sting og Yes. Store deler av Pink Floyds album The Wall skal angivelig ha blitt innspilt i Loussiers studio._NEWLINE_I 1985 \xe2\x80\x93 tre hundre \xc3\xa5r etter Johann Sebastian Bachs f\xc3\xb8dselsdag \xe2\x80\x93 startet Loussier igjen opp Play Bach-trioen med ny besetning; Andr\xc3\xa9 Arpino p\xc3\xa5 trommer og Vincent Charbonnier p\xc3\xa5 bass. De siste \xc3\xa5rene spilte han inn en rekke nye verker av komponister som Erik Satie, Claude Debussy, Maurice Ravel, Antonio Vivaldi og Fr\xc3\xa9d\xc3\xa9ric Chopin.'